Συντεταγμένες: 46°19′30″N 0°27′44″W﻿ / ﻿46.32500°N 0.46222°W﻿ / 46.32500; -0.46222

Οι **Ντε-Σεβρ** (γαλλικά: *Deux-Sèvres*) είναι νομός της νοτιοδυτικής Γαλλίας, στην περιοχή της Νέας Ακουιτανίας. Έλαβε το όνομά του από δύο ποταμούς, τους Σεβρ Νανταίζ, τον τελευταίο μεγάλο παραπόταμο του Λίγηρα, και Σεβρ Νιορταίζ, παράκτιο ποταμό που εκβάλει στον Ατλαντικό Ωκεανό στο επίπεδο του όρμου του Αιγκιγιόν.

Η INSEE και το Ταχυδρομείο του αποδίδουν τον κωδικό 79.

Πριν το 2016 ο νομός Ντε-Σεβρ ανήκε διοικητικά στην περιοχή Πουατού-Σαράντ, η οποία συνενώθηκε με την Ακουιτανία και το Λιμουζέν και πλέον αποτελούν τη νέα διοικητική περιοχή της Νέας Ακουιτανίας.

Οι κάτοικοι των Ντε-Σεβρ ονομάζονται Ντε-Σεβριάν.

Γεωγραφικά στοιχεία
-------------------

Στο Μαραί Πουατεβάν
Ο νομός Ντε-Σεβρ είναι τμήμα της διοικητικής περιοχής Νέα Ακουιτανία. Έχει έκταση 5.999 τετραγωνικά χιλιόμετρα. Διοικητικά αποτελείται από 3 διαμερίσματα και περιλαμβάνει 256 κοινότητες. Ο πληθυσμός του νομού είναι 374.743 (στην απογραφή του 2016).

Συνορεύει στα βόρεια με το νομό Μαιν-ε-Λουάρ, στα ανατολικά με το νομό Βιέν, στα νοτιοανατολικά με το νομό Σαράντ, νοτιοδυτικά με τη Σαράντ-Μαριτίμ και στα δυτικά με τη Βαντέ. 

Πρωτεύουσα του νομού είναι η Νιόρ με 59.000 κατοίκους (2016), που βρίσκεται σε απόσταση περίπου 352 χιλιομέτρων κατ'ευθεία γραμμή (408 οδικώς) νοτιοδυτικά του Παρισιού. 

Οι σημαντικότεροι ποταμοί στο βόρειο τμήμα του νομού είναι οι Σεβρ Νανταίζ και Τουέ, και οι δύο αριστεροί παραπόταμοι του Λίγηρα, οι οποίοι διασχίζουν το νομό από βορειοδυτικά προς βορειοανατολικά. Το νότιο τμήμα του νομού αποστραγγίζει ο ποταμός Σεβρ Νιορταίζ με δυτική κατεύθυνση. 

Το υψηλότερο σημείο του νομού είναι στα 272 μέτρα. Το νοτιοδυτικό τμήμα του νομού βρίσκεται στη φυσική περιοχή Μαραί Πουατεβάν με πλούσιο οικοσύστημα.

Το κλίμα είναι ωκεάνιο λόγω της εγγύτητας με τον Ατλαντικό ωκεανό (80 χλμ), τα καλοκαίρια και οι χειμώνες είναι εύκρατα και ήπια.

Ιστορία
-------

Θέση του νομού Ντε-Σεβρ στη Νέα Ακουιτανία
Ο νομός Ντε-Σεβρ είναι ένας από τους αρχικά 83 νομούς (πλέον 101) που δημιουργήθηκαν κατά τη διάρκεια της Γαλλικής Επανάστασης στις 4 Μαρτίου 1790, με την κατάργηση των παλαιών επαρχιών.

Ο νομός δημιουργήθηκε από τμήμα της ιστορικής περιοχής του Πουατού και μικρά τμήματα των Ανγκουμουά και Ανζού.

Από το 1960 έως το 2015 ήταν νομός της διοικητικής περιοχής Πουατού-Σαράντ, η οποία μαζί με τις πρώην περιοχές Λιμουζέν και Ακουιτανία από το 2016 συγκροτούν τη νέα περιοχή Νέα Ακουιτανία.

Διοικητική διαίρεση
-------------------

Τα διαμερίσματα του νομού Ντε-Σεβρ
Ο νομός Ντε-Σεβρ χωρίζεται σε 3 διαμερίσματα, 17 καντόνια και 256 κοινότητες:

| Διαμέρισμα | Καντόνια | Κοινότητες | Πληθυσμός
Απογραφή 2016 | Έκταση
χμ² | Πυκνότητα
Κάτ./χμ² | Κωδ.
INSEE |
| --- | --- | --- | --- | --- | --- | --- |
| Μπρεσουίρ | 5 | 47 | 109.393 | 1.731,39 | 63 | 791 |
| Νιόρ | 10 | 141 | 199.177 | 2.791,24 | 71 | 792 |
| Παρτεναί | 4 | 68 | 66.173 | 1.476,36 | 45 | 793 |
| Σύνολο νομού | 17 | 256 | 374.743 | 5.998,99 | 62 | 79 |

Πόλεις
------

Χάρτης του Πουατού, κυρίως από τα εδάφη του οποίου δημιουργήθηκε ο νομός Ντε-Σεβρ
Οι μεγαλύτερες πόλεις του νομού Ντε-Σεβρ είναι:

| Πόλη | Πληθυσμός
(2016) | Διαμέρισμα |
| --- | --- | --- |
| Νιόρ | 59.005 | Νιόρ |
| Μπρεσουίρ | 19.499 | Μπρεσουίρ |
| Τουάρ | 14.055 | Μπρεσουίρ |
| Παρτεναί | 10.388 | Παρετεναί |
| Μωλεόν | 8.499 | Μπρεσουίρ |
| Σωραί | 6.931 | Νιόρ |
| Σαιν-Μαιξάν-λ'Εκόλ | 6.756 | Νιόρ |
| Μελ | 6.284 | Νιόρ |
| Λα Κρες | 5.576 | Νιόρ |
| Νέιγ-λεζ-Ωμπιέ | 5.568 | Μπρεσουίρ |

Οικονομία
---------

Ο νομός Ντε-Σεβρ είναι αγροτικός και βιομηχανικός. 

Τα τρία τέταρτα της περιοχής αποτελούνται από αρόσιμη γη. Τα κύρια προϊόντα που καλλιεργούνται είναι σιτάρι και βρώμη καθώς και πατάτες, μήλα και καρύδια. Η Νιόρ είναι το κέντρο για την καλλιέργεια λαχανικών. Στην περιοχή της Μελ καλλιεργούνται τεύτλα. Στο βορρά υπάρχουν πολλοί αμπελώνες και αρκετοί στο νότο.

Είναι επίσης αναπτυγμένη η εκτροφή βοοειδών, μουλαριών και αλόγων. Η φυλή των βοοειδών Παρτεναί ονομάζεται από την ομώνυμη πόλη στα βόρεια του νομού. Επίσης, τα γαλακτοκομικά προϊόντα παράγονται σε σημαντικές ποσότητες και ποιότητα (βούτυρο και κατσικίσιο τυρί).

Λατομεία βρίσκονται σε λειτουργία καθώς και εργασίες εξόρυξης ασβέστη.

Η βιομηχανία εκπροσωπείται από:

* βιομηχανία τροφίμων (σφαγεία, προετοιμασία έτοιμων γευμάτων, διατροφή ζώων)
* ξυλεία (πριονιστήρια, ξυλουργική, δάπεδα) καθώς και έπιπλα, έπιπλα γραφείου, εξοπλισμός καταστημάτων και με παρουσία στο διεθνές εμπόριο.
* αυτοκινητοβιομηχανία (Heuliez και Irisbus).
* ηλεκτρικός και ηλεκτρονικός εξοπλισμός και υλικά (γεωργικός εξοπλισμός, χειρισμός, ανύψωση, εξοπλισμός αεροδρομίων (TLD Europe, Sovam), αεροναυτικός εξοπλισμός (Zodiac Aerospace, Leach International).
* ορυκτά προϊόντα (ιδιαίτερα τα λατομεία, όπου ο νομός είναι ένας από τους δέκα κορυφαίους παραγωγούς στη Γαλλία) και τα εργοστάσια τσιμέντων του Ciments Calcia (γαλλικό τσιμέντο).
* κλωστοϋφαντουργικά προϊόντα, ένδυση και υποδήματα, τομέας ιστορικής δραστηριότητας, που βρίσκεται ιδιαίτερα στα βορειοδυτικά του νομού.
* συσκευασία.
* χημεία (κόλλες, χρώματα, βερνίκια, συνθετικές ρητίνες).
* φάρμακα.

Το ποσοστό ανεργίας στο διαμέρισμα είναι πολύ χαμηλό (λιγότερο από 5%), ειδικά στο βορειοδυτικό τμήμα, όπου πολλές μικρές και μεσαίες επιχειρήσεις αναπτύσσονται με ταχύ ρυθμό.

Το νοτιοδυτικό τμήμα του νομού προσελκύει τουρίστες με τη φυσική περιοχή Μαραί Πουατεβάν και τις ακτές του Ατλαντικού που βρίσκονται κοντά.

Έρευνα
------

Στον τομέα της έρευνας, ο νομός φιλοξενεί τέσσερα ερευνητικά κέντρα:

* CNRS-CEB στο Σιζέ: Βιοεπιστήμες και Επιστήμες της Γης
* LASA στο Σαντενιέ: Ασφάλεια τροφίμων
* IRIAF στη Νιόρ: Ινστιτούτο Βιομηχανικών, Ασφαλιστικών και Χρηματοοικονομικών Κινδύνων
* Calyxis, πρώην CEPR: Τρόφιμα, οικιακοί και επιχειρηματικοί κίνδυνοι, οδική ασφάλεια

Τουρισμός
---------

Ο νομός Ντε Σεβρ είναι ένας ήσυχος τουριστικός προορισμός της Γαλλίας, και προσφέρει πολλά στους τομείς της ιστορίας, του πολιτισμού, των γαστρονομικών απολαύσεων και του ευχάριστου αγροτικού περιβάλλοντος.

Στο νομό γίνονται γύρω στα 30 φεστιβάλ μουσικής, χορού, θεάτρου κ.α. κάθε χρόνο και στη διεξαγωγή τους συμμετέχουν όλες οι πόλεις.

* ΜπρεσουίρΜπρεσουίρ
* ΠαρτεναίΠαρτεναί
* ΝιόρΝιόρ
* Τουάρ, το κάστροΤουάρ, το κάστρο
* Μωλεόν, η μεσαιωνική πύληΜωλεόν, η μεσαιωνική πύλη
* Κουλόν στο Μαραί ΠουατεβάνΚουλόν στο Μαραί Πουατεβάν
* Το μοναστήρι Σελ-συρ-ΜπελΤο μοναστήρι Σελ-συρ-Μπελ

Εξωτερικοί σύνδεσμοι
--------------------

* Η επίσημη σελίδα (γαλλικά)
* Ντε-Σεβρ (αγγλικά)

Παραπομπές
----------

1. ↑  «Populations légales 2021» Εθνικό Ινστιτούτο Στατιστικής και Οικονομικών Μελετών. 28  Δεκεμβρίου 2023.
2. ↑ . «habitants.fr».
3. ↑ . «fr.distance.to/Paris».
4. ↑ . «les-festivals-en-deux-sevres».

|  |  |  |  |
| --- | --- | --- | --- |
| 

| π • σ • ε
Νομοί της Γαλλίας |
| --- |
|  |
| 
* 01 Αιν
* 02 Αιν
* 03 Αλλιέ
* 04 Αλπ-ντε-Ωτ-Προβάνς
* 05 Ωτ-Αλπ
* 06 Αλπ-Μαριτίμ
* 07 Αρντές
* 08 Αρδέννες
* 09 Αριέζ
* 10 Ωμπ
* 11 Ωντ
* 12 Αβερόν
* 13 Μπους-ντυ-Ρον
* 14 Καλβαντός
* 15 Καντάλ
* 16 Σαράντ
* 17 Σαράντ-Μαριτίμ
* 18 Σερ
* 19 Κορέζ
* 2A Νότια Κορσική
* 2B Άνω Κορσική
* 21 Κοτ-ντ'Ορ
* 22 Κοτ-ντ'Αρμόρ
* 23 Κρεζ
* 24 Δορδόνη
* 25 Ντου
* 26 Ντρομ
* 27 Ερ
* 28 Ερ-ε-Λουάρ
* 29 Φινιστέρ
* 30 Γκαρ
* 31 Ωτ-Γκαρόν
* 32 Ζερς
* 33 Ζιρόντ
* 34 Ερώ
* 35 Ιλ-ε-Βιλαίν
* 36 Αντρ
* 37 Αντρ-ε-Λουάρ
* 38 Ιζέρ
* 39 Ζυρά
* 40 Λαντ
* 41 Λουάρ-ε-Σερ
* 42 Λουάρ
* 43 Ωτ-Λουάρ
* 44 Λουάρ-Ατλαντίκ
* 45 Λουαρέ
* 46 Λοτ
* 47 Λοτ-ε-Γκαρόν
* 48 Λοζέρ
* 49 Μαιν-ε-Λουάρ
* 50 Μανς
* 51 Μαρν
* 52 Ωτ-Μαρν
* 53 Μαγιέν
* 54 Μερτ-ε-Μοζέλ
* 55 Μεζ
* 56 Μορμπιάν
* 57 Μοζέλ
* 58 Νιέβρ
* 59 Νορ
* 60 Ουάζ
* 61 Ορν
* 62 Πα-ντε-Καλαί
* 63 Πουί-ντε-Ντομ
* 64 Ατλαντικά Πυρηναία
* 65 Άνω Πυρηναία
* 66 Ανατολικά Πυρηναία
* 67 Κάτω Ρήνος
* 68 Άνω Ρήνος
* 69 Ρον
* 70 Ωτ-Σον
* 71 Σον-ε-Λουάρ
* 72 Σαρτ
* 73 Σαβοΐα
* 74 Άνω Σαβοΐα
* 75 Παρίσι
* 76 Σεν-Μαριτίμ
* 77 Σεν-ε-Μαρν
* 78 Ιβλίν
* 79 Ντε-Σεβρ
* 80 Σομ
* 81 Ταρν
* 82 Ταρν-ε-Γκαρόν
* 83 Βαρ
* 84 Βωκλύζ
* 85 Βαντέ
* 86 Βιέν
* 87 Ωτ-Βιέν
* 88 Βοζ
* 89 Ιόν
* 90 Έδαφος του Μπελφόρ
* 91 Εσόν
* 92 Ω-ντε-Σεν
* 93 Σεν-Σαιν-Ντενί
* 94 Βαλ-ντε-Μαρν
* 95 Βαλ-ντ'Ουάζ

Υπερπόντιοι νομοί
971 Γουαδελούπη
972 Μαρτινίκα
973 Γαλλική Γουιάνα
974 Ρεϋνιόν
976 Μαγιότ |

 |

|  |  |
| --- | --- |
| 

|  |
| --- |
| * Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 154306368
* LCCN: n80050160
* GND: 4085424-3
* SUDOC: 026374366
* BNF: cb11863415s (data)

 |

 |